Гэтая мастацкая з’ява стане першай, але не апошняй з курапацкай тэматыцы на бліжэйшыя гады. Мяркуецца арганізаваць правядзенне невялікіх лятучых інтэрактыўных выставаў па названай праблематыцы ў сталіцы і іншых населеных пунктах краіны, а таксама падрыхтаваць інтэрнэт-экспазіцыю па згаданай тэматыцы. Плануецца падрыхтоўка заяўкі ў Беларускі саюз мастакоў на правядзенне ў 2016–2017 гадах маштабных выставаў “Курапаты” у сталічным Палацы мастацтва, дзе , дарэчы, улетку 1993 годзе экспанаваліся творчыя вынікі першага конкурсу на лепшы праект помніка ахвярам сталінізму ў Курапатах -- больш за 50 праектаў, 31 траўня 1993 года разгледжаных экспертнай камісіяй пад старшынствам народнага мастака Беларусі Васіля Шаранговіча.